На основу члана 33. Закона о јавној својини („Службени гласник Републике Србије“ бр. 72/11, 88/13, 105/14, 104/16-др. закон, 108/16, 113/17, 95/18, 153/20), члана 17. Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда („Службени гласник РС“ бр. 16/18, 79/23) Одлукa Савета Факултета музичке уметности бр. 01-2801/24 од 18. новембра 2024. године и 01-443/25 од 3. марта 2025. године, Комисија за спровођење поступка отуђења покретних ствари из јавне својине Факултета музичке уметности именована одлуком декана Факултета, **расписује**

**Ј А В Н И О Г Л А С**

**О СПРОВОЂЕЊУ ПОСТУПКА ПРИКУПЉАЊА ПИСМЕНИХ ПОНУДА**

**ЗА ПРОДАЈУ КЛАВИРА**

**Предмет продаје**

Предмет продаје су клавири – инструменти за наставу и вежбање студената Факултета.

Спецификација инструмената:

|  |  |  |  |  |
| --- | --- | --- | --- | --- |
| **Р.б.** | **Инструмент/модел** | **Инвентарски број** | **Серијски број** | **Почетна цена** |
| 1 | BLUTHNER Alikvotni |  |  | 117.500,00 |
| 2 | STEINWAY модел О | 4081361 | 402079 | 117.500,00 |
| 3 | SCHWEIGHOOFER |  |  | 117.500,00 |
| 4 | STEINWAY модел О |  | 254799 | 235.000,00 |
| 5 | STEINWAY модел М | 4081472 | 288632 | 235.000,00 |
| 6 | BLUTHNER (соба 51) |  | 136385 | 117.000,00 |
| 7 | BEZENDORFER (соба 33) | 4081351 |  | 117.000,00 |
| 8 | STEINWAY модел О (соба 39) |  | 292469 | 235.000,00 |
| 9 | STEINWAY модел М (соба 43) |  | 260440 | 235.000,00 |

**Начин продаје**

Инструменти се отуђују појединачно, у постојећем „виђеном стању“, без права купца на накнадне рекламације.

Продаја инструмената обавиће се прикупљањем писмених понуда.  
Инструменти се продају **по почетној минималној купопродајној цени**.

Критеријум за избор најповољнијег понуђача је висина понуђене купопродајне цене.

Коначна купопродајна цена биће утврђена након спроведеног поступка прикупљања писмених понуда.

**Услови пријављивања**

Уредна и потпуна писмена понуда мора да садржи:

* висину купопродајне цене;
* редни број инструмента за који се подноси понуда;

Уредна и потпуна писмена понуда мора да садржи и све податке о подносиоцу понуде и то:

***За физичка лица:***

* име и презиме;
* адресу пребивалишта;
* контакт телефон;
* фотокопију личне карте.

***За правна лица:***

* назив и седиште;
* копију решења о упису правног лица у регистар привредних субјеката;
* копију уговора о отварању и виђењу рачуна код пословне банке код које има рачун:
* копију решења о додељеном пореском идентификационом броју – ПИБ;
* име и презиме лица овлашћеног за заступање (директор), његов потпис и печат;
* за пуномоћника, одговарајуће пуномоћје дато на законом прописан начин.

Одговрајућом понудом се сматра благовремена, уредна и потпуна писмена понуда.

Рок за достављање понуда је 10 (десет) дана од дана објављивања огласа на сајту Факултета.

**Разгледање инструмената**

Заинтересована лица могу извршити разгледање инструмената у понедељак **10. марта 2025. године од 10 – 12 часова** у згради Факултета уз претходно заказивање на број телефона 062/250-361.

**Начин и рок за подношења понуда**

Понуде се подносе у писаној форми, до петка **14. марта 2025. године у 11 часова** у затвореној коверти, препорученом поштом на адресу Факултет музичке уметности, ул. Краља Милана 50, 11000 Београд или непосредно у соби 11 на Факултету, од 8.30 до 15.30 часова.

На коверту обавезно ставити назнаку: ПРИЈАВА ЗА ОГЛАС ЗА ПРОДАЈУ ИНСТРУМЕНАТА - КЛАВИРА, НЕ ОТВАРАТИ.

На полеђини коверте навести назив подносиоца пријаве, односно понуде, са адресом и контакт телефоном.

Ако је понуда послата поштом, дан предаје на пошти, искључиво препорученом пошиљком, сматра се даном предаје понуде, под условом да пошиљка стигне на Факултет музичке уметности до дана отварања понуда.

**Отварање понуда**

Пристигле понуде ће се отворити у петак **14. марта 2025. године у 12 часова** у згради Факултета музичке уметности. Отварању понуда могу присуствовати понуђачи или њихови овлашћени представници, уз достављање понумоћја.

Неблаговремене и нејасне понуде као и понуде које садрже нижу цену од почетне минималне купопродајне цене, неће се разматрати.

**Избор најповољнијег понуђача**

Поступак отварања писаних понуда спровешће Комисија за спровођење посупка (у даљем тексту **Комисија**) формирана Одлуком декана Факултета.

Критеријум за избор најповољнијег понуђача је висина понуђене купопродајне цене.

Уколико на оглас пристигне једна одговарајућа понуда, Комисија може узети у разматрање приспелу понуду.

У случају да два или више понуђача понуде исту купопродајну цену, Комисија задржава право да по слободном уверењу, ценећи целисходност правног посла изврши избор најповољнијег понуђача.

Комисија задржава право да не прихвати ни једну понуду уколико оцени да иста није одговарајућа.

Цена у понуди мора бити наведена поједничано за сваки инструмент за који се понуда подноси.

Учеснике огласа Факултет музичке уметности обавестиће писмено о избору најповољније понуде, у року од 8 (осам) дана од дана доношења одлуке надлежног органа о избору најповољније понуде.

**Закључење уговора**

О отварању понуда и избору најповољнијег понуђача саставиће се записник и предлог за избор најбољег понуђача.

По доношењу одлуке декана Факултета о избору купца уговор ће бити закључен у року од 5 (пет) дана.

Најповољнији понуђач дужан је да у року од 8 (осам) дана од дана пријема позива за закључење уговора, закључи уговор о купопродаји инструмента са Факултетом музичке уметности. У супротном сматраће се да је одустао од купопродаје, у ком случају ће се приступити позивању следећег најповољнијег понуђача, до коначног избора најповољнијег понуђача.

Рок плаћања купородајне цене је 8 (осам) дана од дана закључења купопродајног уговора.

Инструменти се могу преузети по исплати купопродајне цене.

Трошкови транспорта инструмената, као и други трошкови који проистекну из реализације уговора, падају на терет купца.

Комисија за спровођење поступка

отуђења покретних ствари из јавне својине

мр **БРАНКО ПЕНЧИЋ**, редовни професор

мр **МИЛОШ ПАВЛОВИЋ**, ванредни професор

**БРАНКО КОЗАРСКИ,** клавирштимер, шеф АЗОКИ-а